ધારણા કરી લઉં છું કે ભણવામાં હોશિયાર હોવાની ઇમેજ ધરાવતી વ્યક્તિને પરીક્ષાનાં પેપર્સ ખરાબ જાય તો ખૂબ જ આઘાત લાગે એ સ્વાભાવિક છે. જો એમાંય આ પરીક્ષા પર તેની કરીઅરનો ઘણોબધો મદાર હોય તો એની વધુ આકરી અસર મન પર પડે. તે પેરન્ટ્સ પર વગર કારણે અકળાઈ ઊઠે છે એ દર્શાવે છે કે ખરાબ પેપર્સને કારણે તે ખૂબ ડિસ્ટર્બ થઈ ચૂકી છે. યસ, તમે બરાબર ધારણા કરી છે કે તેને સારા કાઉન્સેલરની જરૂર છે. તેના પેરન્ટ્સને આ કહેવામાં કોઈ ખચકાટ અનુભવવાની જરૂર નથી, પરંતુ એ કહ્યા પછી પણ ફ્રેન્ડને કાઉન્સેલર પાસે લઈ જવામાં તમે કેટલા સફળ થશો એ ખબર નથી, કેમ કે જ્યારે માણસને ખરેખર કાઉન્સેલરની જરૂર હોય છે ત્યારે મોટા ભાગે તેને લઈ જવા માટે કન્વિન્સ કરવાનું કઠિન હોય છે.